Public procurement notice: Prior Information Notice Without Call For Competition
Published: 2023-01-13
Buyer: Helsingin kaupunki, kaupunkiympäristön toimiala
Country: FI
Contract type: Services
CPV classification: 71350000 | 72000000 | 79960000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
TIETOPYYNTÖ:  360-katunäkymät: Ratkaisut 360-katunäkymäkuvausten tuottamiseen, katselu- ja käyttöalustan hankintaan sekä liikenteenohjauslaitteiden inventointiin
Helsingin kaupungin kaupunkiympäristön toimiala valmistelee 360-katunäkymäkuvausten, katselu- ja käyttöalustan sekä liikennemerkkien inventoinnin hankintaa ja pyytää hankinnan toteuttamisesta kiinnostuneita toimittajia ilmoittautumaan mukaan markkinavuoropuheluun ja vastaamaan kysymyksiin tämän ennakkoilmoituksen mukaisesti. Hankintayksikkö voi
myös kysyä markkinavuoropuheluun mukaan ilmoittautuneilta toimittajilta myöhemmin tarkentavia kysymyksiä ja lähettää alustavia luonnoksia hankinta-asiakirjoista kommentoitavaksi ennen varsinaisen tarjouskilpailun julkaisua.
Kaupunkiympäristön toimialalla on ollut jo käytössään 360-katunäkymäaineistoja sekä niiden katseluun ja käyttöön tarkoitettu alustaratkaisu. 360-katunäkymäaineistoja hyödynnetään Helsingin kaupungin kaupunkiympäristön toimialalla ja sen sidosryhmien (mm. Stara ja Pelastuslaitos) keskuudessa aktiivisesti ja laajasti. Erilaisia käyttötapauksia on tunnistettu muun muassa laadunvalvonnan tehtävien parissa, toimenpiteiden suunnittelussa sekä omaisuuden kartoituksessa ja hallinnassa. Alustan katselukäyttäjiä on arvioitu olevan noin 600 henkilöä ja aineiston käsittelykäyttäjiä noin 60 henkilöä.
Nykyisen alustaratkaisun määräaikainen sopimus päättyy joulukuussa 2023. Helsingin kaupungin kaupunkiympäristön toimialan tavoitteena on hankkia nykyiset katunäkymäaineistot ja alustaratkaisun korvaava kokonaisuus, joka sisältää todennäköisesti seuraavat osiot:
• ennalta sovittavien liikenteenohjauslaitteiden inventointi (esim. liikennemerkit, tiemerkinnät, opasteet tms.)
Ennakkoilmoituksen tarkoituksena on kerätä kattavasti hankintaa koskevaa tietoa hankintamenettelyn valmistelua varten. Hankintayksikkö ei sitoudu toteuttamaan hankintaa. Kaikki esitettävät asiakirjat ja tiedot ovat esitetty luonnoksina. Hankintayksikkö ei sitoudu tässä ilmoituksessa tai markkinavuoropuhelussa muutoin ilmoitettuihin tietoihin, vaan valmistelun edetessä hankinnan kohde ja vaatimukset voivat muuttua.
Tämä ei ole hankintailmoitus eikä osallistumispyyntö, vaan mahdollisille toimittajille osoitettu tietopyyntö, jolla pyritään kartoittamaan markkinoita ennen hankintailmoituksen julkaisemista. Tietopyyntöön vastaamalla potentiaalisilla toimittajilla on mahdollisuus kommentoida hankinnan kuvausta ja kysymyksiä. Hankintayksikkö voi ottaa tietopyynnön kautta saatuja tietoja huomioon tarjouspyynnön laatimisessa.
Tietopyyntöön vastaaminen ei sido mahdollista toimittajaa, eikä ole edellytyksenä myöhemmin varsinaiseen tarjouskilpailuun osallistumiselle. Tietopyyntöön vastaaminen tai vastaamatta jättäminen ei vaikuta mahdollisen toimittajan asemaan varsinaisessa tarjouskilpailussa. Tietopyyntöön vastaamisesta ei makseta korvausta.
Vastaukset pyydetään toimittamaan 27.1.2023 mennessä sähköpostitse osoitteeseen kymp.hankinnat@hel.fi.
Pyydämme myös ilmoittamaan vastauksessa selkeästi, mikäli vastaus tai sen osa sisältää näkemyksenne mukaan liikesalaisuuksia tai muita salassa pidettäviä tietoja. Mahdollisen salassa pidettäviä tietoja sisältävän vastauksen voitte toimittaa tietoturvallisesti turvasähköpostipalvelun https://securemail.hel.fi/ kautta.
Hankinnassa on tavoitteena 360-katunäkymäkuvata kaikki Helsingin kadut, joita on Helsingin kaupungin yleisten alueiden rekisterin (Ylre) mukaan noin 1100 km. 360-katunäkymäkuvausten yhteydessä on ajateltu tuotettavaksi laserkeilattu pistepilviaineisto. 360-katunäkymäkuvausten tuottamiseen tulee sisältyä myös kuvausaineistojen käsittely Helsingin kaupungin tietosuojavaatimusten mukaisesti. Tämä tarkoittaa, että kuvausaineistosta tulee esimerkiksi anonymisoida kaikki henkilötiedot (esim. henkilöiden kasvot, autojen rekisterikilvet yms.).
Hankinnan tavoitteena on mahdollistaa 360-katunäkymäkuvauksien säännöllisemmät päivityskuvaukset lähtötietojen ajantasaisuuden ylläpitämiseksi, joten hankintaan on mahdollista liittää optioita 360-katunäkymäkuvausten uusimisesta pienemmillä tilaajan erikseen määrittämillä alueilla. Hankintayksikkö ei sitoudu optioiden tilaamiseen, vaan 360-katunäkymäkuvauspäivityksiä ostetaan tarpeen mukaan.
360-katunäkymäaineistojen katselu- ja käyttöalusta on tarkoitus hankkia valmiina palveluratkaisuna pilvipalveluna (SaaS). Palvelu tulee tuottaa ja palvelinten tulee sijaita lähtökohtaisesti EU/ETA-alueella. Palveluratkaisuun tulee sisältyä itse alustan lisäksi ylläpitopalvelut ja käyttäjähallinnanratkaisut, sekä mahdollisuus integroida alusta osaksi Helsingin kaupungin sisäistä karttapalvelua. Palvelun tulee sisältää suomenkielinen käyttäjä- ja vikapalvelutuki.